《自述》
宋代·刘奉世

楚国中分后，东南世泽长。
发祥曾王父，磨勘成典章。
王父声益曾，主客尚书郎。
考庙绪丕顕，直鲠在岩廊。
历历一精白，敬事持人网。
顾维予小子，念释兹忽忘。
晴空丽皎日，清秋凛严霜。
金石磨不磷，松柏寒逾芳。
旦评犹足信，清议讵虚张。
梦寐滋洗涤，俯仰随否臧。
所值匪所思，盈亏理有常。
亨途无诡遇，偃蹇嘶骊黄。
谁能饵大药，百年身平康。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。